Amahil-agi am wakken i d-nemmeslay fell-as deg tezwert, yerza tamedyazt taqbaylit d tesleḍt n kra n yisefra n Slimane AZEM, maca ur nezmir ara ad nekcem srid deg tesleḍt mebla ma nezwar-d awal dacu-tt tmedyazt taqbaylit, ɣef way-a deg yixef-agi nefrenad d-nemmeslay ɣef temsalt-agi, dɣa nebḍa-t ɣefsin yiḥricen igejdanen, amezwaru ad d-yawi ɣef tmedyazt taqbaylit tatrart, deg-s ad d-nemmeslay ɣef tbadut n tmedyazt tatrart akk d tulmisin-ines, syin akkin ad dnawi awal s tewzel ɣef unamek n umedyaz akk d twuriwin-is, kra seg yisental n tmedyazt tatrart, amek i d-nettaf tutlayt deg tmedyazt tatrart, anida ad d-nawi ameslay ɣef tezlit taqbaylit. Ma deg uḥric wis sin ad d-nawi deg-skra seg tudert n umedyaz Slimane AZEM akken i d-nura izewlen n kra n tezlatin-is .